**ELŐTERJESZTÉS**

**Körmend Város Önkormányzata Képviselő-testülete 2021. július 22-i rendkívüli ülésére**

Tárgy: Városi utak nagyfelületű felújítása– BM pályázat kapcsán hatálybaléptetéshez szükséges fedezetkiegészítés

Tisztelt Képviselő-testület!

A Körmend, Téglagyári utca, Nap utca egy része, Kis utca, Erkel Ferenc utca és Dobogó utca felújítására az Önkormányzat pályázatot nyújtott be a Belügyminisztériumhoz. A pályázat támogatást nyert el, ahol az Állam 39 999 283 Ft. összegben adott támogatást, a hiányzó fedezetet pedig a pályázati kiírással összhangban az Önkormányzatnak kell biztosítania.

A közbeszerzési eljárás során az ajánlatok beadása megtörtént, ami alapján 3 ajánlattevő (Inter-Alp Építőipari és Szolgáltató Kft., Németh Térburkoló, Útépítő és Építőipari Kft. és MM Betonbau Kft. ) közül a legjobb ajánlatot a Németh Térburkoló, Útépítő és Építőipari Kft. tette az alábbi ármegajánlásokkal:

**Rész neve:** Téglagyári út felújítása (1)

**Egyösszegű ajánlati ár (nettó Ft):**

8 623 668

**Rész neve:** Nap utca felújítása (2)

**Egyösszegű ajánlati ár (nettó Ft):**

15 725 823

**Rész neve:** Kis utca felújítása (3)

**Egyösszegű ajánlati ár (nettó Ft):**

5 033 977

**Rész neve:** Erkel utca felújítása (4)

**Egyösszegű ajánlati ár (nettó Ft):**

9 903 491

**Rész neve:** Dobogó út felújítása (5)

**Egyösszegű ajánlati ár (nettó Ft):**

15 829 136

A közbeszerzési eljárás feltételesen lett meghirdetve, így akkor lehet csak a megkötendő szerződést hatályba léptetni, ha biztosított lesz a teljes munkára a fedezet. Az elnyert támogatás és az Önkormányzat költségvetésébe épített önerő ismeretében a fedezethiány mértéke: bruttó 8.460.083Ft.

Itt kiegészítő állami támogatást nem lehet igényelni, mert az elnyert támogatáson túl már csak az önkormányzati önerő szolgálhat a fedezet biztosítékául.

Kérem a Testületet, hogy biztosítsa a még hiányzó fedezetet a 2021. évi költségvetésében ahhoz, hogy az elnyert 39 999 283 Ft. összegű támogatást a fenti utcák burkolatának felújítására fordíthassa az Önkormányzat.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy az Önkormányzati utak (Téglagyári utca, Nap utca egy része, Kis utca, Erkel Ferenc utca és Dobogó utca) felújítása tárgyú közbeszerzési eljárásban, az ajánlatok bontása alapján megismert legjobb ajánlattevő vállalási ára alapján a fenti utcák burkolatfelújítására az az Önkormányzat 2021. évi költségvetésében biztosított önkormányzati önerő összegét 8.460.083 Ft. összeggel megnöveli, annak érdekében, hogy a burkolatfelújítási munkákra a még hiányzó fedezet biztosított legyen.

Körmend, 2021. 07. 19.

**Bebes István**

**polgármester**